
Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

Gan fy mod yn ymarfer yn y maes oedolion ar gyfer ateb y cwestiwn hwn byddaf yn rhoi ffocws ar waith diogelu mewn maes plant. Diffiniad Gofal Cymdeithasol Cymru (2022) o ddiogelu ydy; ‘amddiffyn plant ac oedolion rhag camdriniaeth neu esgeulustod ac addysgu y rhai sydd o’i cwmpas i adnabod yr arwyddion a peryglon’. 
    Bu i’r Ddeddf Gwasanaethau Cymdeithasol a Llesiant (Cymru) 2014 ddod i rym yn Ebrill 2016 a mae’r ddeddf yn darparu fframwaith statudol ar gyfer gwasanaethau cymdeithasol yn Nghymru. Mae s.130 o’r ddeddf yn rhoi dyletswydd ar ‘bartneriaid perthnasol’ yr Awdurdod Lleol i’w hysbysu os oes ganddynt achos rhesymol i amau bod plentyn mewn perygl o brofi camdriniaeth, esgeulustod neu unrhyw fath arall o niwed. 
     Mae gan yr awdurdod lleol ddyletswydd gyfreithiol i ymchwilio unrhyw pryderon sydd wedi cael ei cyfeirio atynt. Os yw’n ymddangos bod plentyn yn dioddef neu mewn perygl o ddioddef niwed arwyddocaol, mae dyletswydd ar yr awdurdod lleol i ymchwilio o dan Adran 47 o’r Ddeddf Plant 1989. Yn dilyn ymchwiliad bydd penderfyniad ynglŷn ar camau nesaf. Mae gweithio’n berson canolog yr un mor bwysig mewn gwaith diogelu plant a bydd pob ymdrech yn cael ei wneud i wrando ar eu llais ac i gadw’r plentyn gyda’r teulu os mi dyma’r dymuniad ond weithiau mae lefel risg yn rhy uchel a bydd rhaid gwneud cais i’r llys. Os ydy’r plentyn mewn perygl uniongyrchol gall yr awdurdod lleol gymryd camau drwy’r llys i’w diogelu. Un enghraifft o’r camau gall y llys caniatáu ydy,  gorchymyn amddiffyn brys er mwyn symud plentyn i le diogel. 
    Os yw ymchwiliad yr awdurdod lleol yn penderfynu fod y plentyn ddim mewn perygl uniongyrchol ond wedi adnabod risg, o dan s.21 o’r ddeddf GCaLL(C) 2014 mae gan yr awdurdod lleol ddyletswydd cyfreithiol i asesu anghenion y plentyn os ydynt yn ymddangos eu bod angen cefnogaeth ychwanegol i’r hyn sy’n cael ei ddarparu gan y teulu. Os yn gymwys am wasanaeth, rhaid cytuno ar gynllun gofal o dan s.54 o’r Ddeddf GCaLl(C) 2014.
   Mae Gweithdrefnau Diogelu Cymru 2019 yn nodi ei swyddogaethau a chyfrifoldebau ni fel ymarferwyr sy’n gyfrifol am ddiogelu, maent hefyd yn ein cynorthwyo i gymhwyso deddfwriaeth a chanllawiau statudol. 
     Mae egwyddorion y Ddeddf GCaLL(C) 2014 yn pwysleisio pwysigrwydd gweithio’n ataliol ac ymyrryd yn gynnar, enghreifftiau o sut mae hyn yn cymryd lle dros Gymru ydy rhaglenni megis Teuluoedd yn gyntaf a Dechrau’n Deg. 
      Un o argymhellion Adroddiad Laming 2003 oedd fod angen gwella gweithio’n amlddisgyblaethol mewn achosion diogelu, bu i hyn gael ei weithredu drwy’r Deddf Plant 2004 ble bu i’r Llywodraeth ymestyn dyletswyddau statudol i rai asiantaethau i gydweithio yn y cynllunio, gweithredu a darparu gwasanaethau i blant. Yn Ngoledd Cymru mae gennym Fwrdd Diogelu Plant, corff statudol sy’n cydlynu, monitro a herio eu partneriaid perthnasol mewn diogelu plant yn rhanbarthol. Nod y bwrdd ydy i amddiffyn ac atal camdriniaeth.

	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.

Wrth adlewyrchu ar ddiogelu o fewn maes plant ac oedolion credaf mai’r prif wahaniaeth ydy pŵer deddfwriaethol. I gychwyn, er fod s.128 a s.130 o’r Deddf Gwasanaethau Cymdeithasol a Llesiant (Cymru) 2014 yn berthnasol pam yn cysidro dyletswydd statudol sydd ar ‘bartneriaid perthnasol’ i hysbysu’r awdurdod lleol os oes ganddynt achos rhesymol i amau bod plentyn neu oedolyn mewn perygl o brofi camdriniaeth, esgeulustod neu niwed mae gwasanaethau plant ac oedolion yn cynnal eu ymchwiliad o dan wahanol ddeddfwriaeth. Bu unrhyw ymchwiliad diogelu oedolyn yn cael ei wneud yn unol a s.126 o’r Ddeddf GCaLl(C) 2014 tra bydd ymchwiliad diogelu plentyn yn cael ei arwain gan s.47 o’r Deddf Plant 1989.
     Teimlaf fod fframwaith statudol cadarn a chanllawiau clir i ddilyn pan yn gwneud gwaith diogelu o fewn maes plant, hyn yw, Deddf Plant 1989. Mae’r ddeddf yn galluogi gweithwyr i wneud cais i’r llys am wahanol fathau o orchmynion i ddiogelu’r plentyn ac mae hyn yn rhan o waith dydd i ddydd yn Maes Amddiffyn Plant. 
     I gymharu a’r uchod mae gwaith diogelu o fewn maes oedolion yn fwy amwys. Mae’r prif ffocws ar Ddeddf Galluedd Meddyliol (2005) ac felly mae’n hanfodol gweithio o fewn yr egwyddorion sy’n nodi fod gan bob oedolyn yr hawl i wneud penderfyniadau eu hunain a rhaid tybio bod ganddynt y galluedd meddyliol i wneud hyn. Mae’r Ddeddf hefyd yn pwysleisio hawl gan unigolion i wneud penderfyniadau annoeth. Oherwydd nad yw’r fframwaith a prosesau mor gadarn o fewn diogelu oedolion mae’n gallu bod yn broses mwy cymhleth ac i bob pwrpas yn cael ei arwain gan ddymuniadau’r unigolyn. Mewn achosion lle aseswyd nad oes gan y person galluedd meddyliol mewn perthynas a cadw ei hunain y ddiogel, gweithredi’r penderfyniad budd gorau (Deddf GM 2005) ac os bydd anghytuno mae modd gwneud cais i’r Llys Gwarchod i setlo unrhyw anghytundebau ac apwyntio dirprwy i wneud penderfyniadau ar ran yr unigolyn. 
    Credaf bod y Gweithdrefnau Diogelu Cymru (2019) yn rhoi fframwaith i bawb fod yn gweithio tuag at hyrwyddo llesiant unrhyw unigolyn sy’n wynebu risg o niwed ac yn sylfaen cadarn i ddatblygu diwylliant o atebolrwydd gyda ffocws weithio’n berson canolog i adnabod, amddiffyn rhag ac atal camdriniaeth.

